લેખમાં ગરમ તેલમાં પુરી તળવાનો ઉલ્લેખ આવ્યો. મેં જાતે આ રીતે ઉકળતા તેલમાં હાથ નાખી તળાયેલી પુરીઓ કાઢી છે ! (લો હવે મને પણ ઍશોઆરામ બાપુ જેવા શિષ્યો/શિષ્યાઓ (!) મળવા જોઈએ કે નહિ ?!!!) એક શાળામાં વિજ્ઞાનમેળો હતો તેમાં આ પ્રયોગ પણ ગોઠવાયેલો હતો. ત્યાં સૌ મુલાકાતીઓએ ઉકળતા તેલમાં તળાતી પુરીઓ હાથેથી કાઢી બતાવી હતી. શિક્ષક દ્વારા સમજાવાયું કે તેલમાં એક રસાયણ (કદાચ લીંબુનાં ફૂલ (સાઈટ્રીક એસિડ)) ચોક્કસમાત્રામાં ભેળવવાથી તેલનું ઉત્કલનબિંદુ નીચું આવી જાય છે. અને માત્ર નહાવાનાં પાણી જેટલી (અંદાજે ૫૦-૫૫ ડિગ્રી સે.) ગરમીએ તેલ ઉકળવા લાગે છે. તેમાં હાથ નાંખો એટલે માત્ર ઊના પાણી જેવું ગરમ લાગે, દાઝો નહિ. હા, જે તે વાસણ, કડાઈને હાથ ન અડે તેનું ધ્યાન રાખવું. (આ મેં સ્મરણથી લખ્યું છે, અખતરો કરતાં પહેલાં ચોક્કસપણે વિજ્ઞાન જાણકારની સલાહ લેવી.) નિરિક્ષણ કરતાં એક વાત ધ્યાને આવશે કે, સામાન્ય રીતે ગરમ તેલમાં પુરી તળાતા ભાગ્યે જ એકાદ મિનિટ લાગશે. જ્યારે આ રસાયણયુક્ત તેલમાં પુરી બહુ વખત લાગ્યા પછી તળાઈ રહે છે.